**Izziņa par atzinumos sniegtajiem iebildumiem**

**likumprojektam “Grozījumi Autopārvadājumu likumā” (VSS-849)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu elektroniskā saskaņošana 2020.gada 27.oktobrī

Saskaņošanas dalībnieki Tieslietu ministrija, Finanšu ministrija, Ekonomikas ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Latvijas Tirdzniecības un rūpniecības kamera, Latvijas Lielo pilsētu asociācija

Saskaņošanas dalībnieki izskatīja šādu ministriju (citu

institūciju) iebildumus Vides aizsardzības un reģionālās attīstības ministrija, Latvijas Lielo pilsētu asociācija

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 2.Papildināt 35.pantu ar 2.1 daļu šādā redakcijā:“(21) Speciālo atļauju (licenču) un licences kartīšu izsniegšanu var veikt plānošanas reģions vai tajā ietilpstošā valstspilsētas pašvaldība, savstarpēji vienojoties.”  | **Vides aizsardzības un reģionālās attīstības ministrija (22.10.2020. atzinums)**1. Likumprojekta 2.pants noteic papildināt Autopārvadājumu likuma 35.pantu ar 2.1daļu, nosakot, ka speciālo atļauju (licenču) un licences kartīšu izsniegšanu var veikt plānošanas reģions vai tajā ietilpstošā valstspilsētas pašvaldība, savstarpēji vienojoties.Autopārvadājumu likuma 35.panta pirmā daļa noteic, ka pasažieru komercpārvadājumus ar taksometru drīkst veikt, ja pārvadātājs ir saņēmis plānošanas reģiona vai republikas pilsētas pašvaldības izsniegtu speciālo atļauju (licenci) un licences kartīti attiecībā uz katru autotransporta līdzekli. Ievērojot minēto, valsts ir deleģējusi plānošanas reģioniem un republikas pilsētas pašvaldībām pārvaldes uzdevumu – izsniegt speciālās atļaujas (licences) un licences kartītes pasažieru komercpārvadājumiem ar taksometru, – vienlaikus Autopārvadājumu likuma 35.panta otrajā daļā nodalot to kompetences ietvaru.Valsts pārvaldes iekārtas likuma 41.panta pirmā daļa noteic, ka publiska persona var deleģēt pārvaldes uzdevumus, kuru izpilde ietilpst šīs publiskās personas vai tās iestādes kompetencē. Deleģējot pārvaldes uzdevumus, par funkcijas izpildi kopumā atbild attiecīgā publiskā persona. Vienlaikus Valsts pārvaldes iekārtas likums neparedz tiesības publiskai personai, kurai deleģēts pārvaldes uzdevums, to deleģēt citai personai pēc savstarpējas vienošanās.Ņemot vērā iepriekš minēto, lūdzam izslēgt Likumprojekta 2.pantu. | **Iebildums ņemts vērā** | Izslēgts likumprojekta 2.pants.  |
| 2. | Likumprojekta anotācijas I sadaļas 2.punkts. | **Vides aizsardzības un reģionālās attīstības ministrija (22.10.2020. atzinums)**2.  Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2.punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam anotācijas I sadaļas 2.punktā norādīt pakalpojuma nosaukumu un tā sniegšanas kanālus. | **Iebildums ņemts vērā.** | Skatīt precizēto likumprojekta anotāciju. |
| 3. | 2.Papildināt 35.pantu ar 2.1 daļu šādā redakcijā:“(21) Speciālo atļauju (licenču) un licences kartīšu izsniegšanu var veikt plānošanas reģions vai tajā ietilpstošā valstspilsētas pašvaldība, savstarpēji vienojoties.”  | **Vides aizsardzības un reģionālās attīstības ministrija (03.11.2020. atzinums)**Ministrija atbilstoši savai kompetencei ir izvērtējusi Satiksmes ministrijas precizēto likumprojektu “Grozījumi Autopārvadājumu likumā” (turpmāk – Likumprojekts) un tam pievienoto sākotnējās ietekmes novērtējuma ziņojumu (anotāciju), kas izsludināti Valsts sekretāru sanāksmē 2020.gada 8.oktobrī (protokols Nr.40, 26.§, VSS-849), un izziņu par atzinumos sniegtajiem iebildumiem.            Informējam, ka Ministrija uztur 2020.gada 22.oktobra atzinumā Nr.1-132/9415 Satiksmes ministrijai izteikto iebildumu par Likumprojektu. Ievērojot minēto, lūdzam izslēgt Likumprojekta 2.pantu, kā arī nepieciešamības gadījumā pārskatīt Autopārvadājumu likuma 35.panta pirmajā daļā noteikto pilnvarojumu, nosakot konkrētas valstspilsētas pašvaldības, kuras ir tiesīgas izsniegt speciālo atļauju (licenci) un licences kartīti pasažieru komercpārvadājumiem ar taksometru. | **Iebildums ņemts vērā.** | Izslēgts likumprojekta 2.pants. |
| 4. | 2. Papildināt 35.pantu ar 2.1 daļu šādā redakcijā:“(21) Speciālo atļauju (licenču) un licences kartīšu izsniegšanu var veikt plānošanas reģions vai tajā ietilpstošā valstspilsētas pašvaldība, savstarpēji vienojoties.” | **Latvijas Lielo pilsētu asociācija****(23.10.2020.)**Iebilst šādam grozījumam Autopārvadājumu likumā. Uzskata, ka arī turpmāk tikai pašvaldības domei jābūt tiesībām tās administratīvajā teritorijā izsniegt speciālās atļaujas (licences) un licences kartītes vieglajiem taksometriem, jo pretējā gadījumā pašvaldības domei un attiecīgās pašvaldības policijai nebūs pilnvērtīga informācija par taksometru pakalpojumu sniedzējiem attiecīgajā pilsētā, līdz ar to nebūs iespējams veikt pilnvērtīgu kontroli.Vērš uzmanību uz to, ka šobrīd VSIA “Autotransporta direkcija” nesniedz informāciju valstspilsētām un kontrolējošajām iestādēm par to administratīvajā teritorijā izsniegtajām speciālajām atļaujām (licencēm) un licences kartītēm komercpārvadājumiem ar vieglajiem automobiļiem, un ir konstatēti gadījumi par nelicencētiem pasažieru komercpārvadājumu veicējiem ar vieglajiem automobiļiem. Lai līdzīga situācija nerastos arī gadījumos, ja speciālās atļaujas (licences) un licences kartītes pasažieru pārvadājumiem ar taksometru būs tiesības izsniegt plānošanas reģionam, uzskata, ka grozījumi Autopārvadājuma likuma 35. pantā nav nepieciešami. | **Iebildums ņemts vērā.** | Izslēgts likumprojekta 2.pants. |
| 5. | 2. Papildināt 35.pantu ar 2.1 daļu šādā redakcijā:“(21) Speciālo atļauju (licenču) un licences kartīšu izsniegšanu var veikt plānošanas reģions vai tajā ietilpstošā valstspilsētas pašvaldība, savstarpēji vienojoties.” | **Latvijas Lielo pilsētu asociācija (03.11.2020. atzinums)**LLPA atkārtoti ir iepazinusies ar likumprojektu “Grozījumi Autopārvadājumu likumā” un joprojām pauž viedokli, ka arī turpmāk tikai pašvaldības domei jābūt tiesībām tās administratīvajā teritorijā izsniegt speciālās atļaujas (licences) un licences kartītes vieglajiem taksometriem, jo pretējā gadījumā pašvaldībai un attiecīgās pašvaldības policijai nebūs pilnvērtīga informācija par taksometru pakalpojumu sniedzējiem attiecīgajā pašvaldībā, līdz ar to nebūs iespējams veikt pilnvērtīgu kontroli.Šobrīd Autopārvadājumu likuma 35. pantā 12) daļā noteikts, ka plānošanas reģions vai republikas pilsētas pašvaldība speciālo atļauju (licenci) pasažieru komercpārvadājumiem ar taksometru izsniedz, publicējot informāciju savā tīmekļvietnē.Tomēr, ja Likumprojekts paliks tādā pašā redakcijā, kāds tas ir šobrīd, tad LLPA lūdz anotāciju papildināt ar informāciju kā tiek plānota informācijas apmaiņa par izsniegtajām licences kartītēm pasažieru komercpārvadājumiem ar taksometru starp valstspilsētas pašvaldību un plānošanas reģionu.Lai valstspilsētas pašvaldībām un plānošanas reģioniem, kā arī kontrolējošām iestādēm būtu pieejama informācija par izsniegtajām licences kartītēm pasažieru komercpārvadājumiem ar taksometru, LLPA aicina Autopārvadājumu likumā noteikt, ka turpmāk valstspilsētas pašvaldībām un plānošanas reģionam nepieciešams publicēt informāciju savā tīmekļvietnē ne tikai par izsniegtajām speciālajām atļaujām (licencēm) pasažieru komercpārvadājumiem ar taksometru, bet arī par izsniegtajām licences kartītēm pasažieru komercpārvadājumiem ar taksometru.Papildus LLPA lūdz sniegt skaidrojumu, kas tiek izprasts ar jēdzienu “savstarpēji vienojoties”. Vai tā var būt mutiska vienošanās, vai tā ir vienošanās līguma/akta vai kāda cita juridiska dokumenta ietvaros. | **Iebildums ņemts vērā.** | Izslēgts likumprojekta 2.pants. |

Atbildīgā amatpersona T.Vectirāns